ข้อบัญญัติองค์การบริหารส่วนตำบลเขาดินเรื่องการควบคุมกิจการที่เป็นอันตรายต่อสุขภาพ (ฉบับที่ ๒)พ.ศ.๒๕๖๐ โดยที่เป็นการสมควรแก้ไขเพิ่มเติมข้อบัญญัติองค์การบริหารส่วนตำบลเขาดินว่าด้วยการควบคุมกิจการที่เป็นอันตรายต่อสุขภาพเพื่อให้สอดคล้องกับสภาวการณ์ปัจจุบันอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๓๒ มาตรา๕๔ มาตรา ๕๕ มาตรา ๕๘ มาตรา ๖๓ และมาตรา๖๕ แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลเขาดินโดยความเห็นชอบของสภาองค์การบริหารส่วนตำบลเขาดินและนายอำเภอเขาพนมจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลเขาดินเรื่อง การควบคุมกิจการที่เป็นอันตรายต่อสุขภาพ(ฉบับที่ ๒) พ.ศ. ๒๕๖๐ข้อ ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลเขาดินตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความในข้อ ๒ของข้อบัญญัติองค์การบริหารส่วนตำบลเขาดิน เรื่อง การควบคุมกิจการที่เป็นอันตรายต่อสุขภาพพ.ศ. ๒๕๕๗ และให้ใช้ความดังต่อไปนี้แทนข้อ ๒ข้อบัญญัตินี้ให้ใช้บังคับในเขตองค์การบริหารส่วนตำบลเขาดินตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔ ให้เพิ่มความต่อไปนี้เป็นลำดับที่ (๓.๘)ของข้อ ๔ ของข้อบัญญัติองค์การบริหารส่วนตำบลเขาดิน เรื่อง การควบคุมกิจการที่เป็นอันตรายต่อสุขภาพพ.ศ. ๒๕๕๗(๓.๘) การผลิตสะสม หรือแบ่งบรรจุ เอทิลแอลกอฮอล์ สุรา เบียร์ ไวน์ น้ำส้มสายชู ข้าวหมากน้ำตาลเมาข้อ ๕ ให้ยกเลิกความในลำดับที่ (๖.๒) ของข้อ ๔ของข้อบัญญัติองค์การบริหารส่วนตำบลเขาดิน เรื่องการควบคุมกิจการที่เป็นอันตรายต่อสุขภาพ พ.ศ. ๒๕๕๗ และให้ใช้ความดังต่อไปนี้แทน(๖.๒)การตั้งศูนย์ถ่วงล้อ การซ่อม การปรับแต่ง เครื่องยนต์ เครื่องจักร เครื่องกลระบบไฟฟ้า ระบบปรับอากาศ หรืออุปกรณ์ที่เป็นส่วนประกอบของยานยนต์ เครื่องจักร หรือเครื่องกลระบบปรับอากาศหรืออุปกรณ์ที่เป็นส่วนประกอบของยานยนต์ เครื่องจักร หรือเครื่องกลข้อ ๖ ให้ยกเลิกความในข้อ ๑๐ ของข้อบัญญัติองค์การบริหารส่วนตำบลเขาดินเรื่อง การควบคุมกิจการที่เป็นอันตรายต่อสุขภาพ พ.ศ. ๒๕๕๗และให้ใช้ความดังต่อไปนี้แทนข้อ ๑๐ ผู้ประกอบการที่เป็นอันตรายต่อสุขภาพต้องมารับใบอนุญาตพร้อมกับชำระค่าธรรมเนียมตามบัญชีท้ายข้อบัญญัตินี้ภายในกำหนดสิบห้าวันนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่นเว้นแต่จะมีเหตุอันสมควรและได้แจ้งต่อเจ้าพนักงานท้องถิ่นทราบแล้วข้อ ๗ ให้ยกเลิกความในข้อ ๑๓ของข้อบัญญัติองค์การบริหารส่วนตำบลเขาดิน เรื่องการควบคุมกิจการที่เป็นอันตรายต่อสุขภาพ พ.ศ. ๒๕๕๗ และให้ใช้ความดังต่อไปนี้แทนข้อ ๑๓ ผู้ได้รับใบอนุญาตต้องเสียค่าธรรมเนียมการออกใบอนุญาตตามบัญชีค่าธรรมเนียมที่กำหนดไว้ท้ายข้อบัญญัตินี้ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรกหรือก่อนใบอนุญาตสิ้นอายุสำหรับกรณีที่เป็นการขอต่ออายุใบอนุญาตตลอดเวลาที่ยังดำเนินกิจการนั้นถ้ามิได้เสียค่าธรรมเนียมภายในเวลาที่กำหนดให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระ เว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปในกรณีที่ผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนใบอนุญาตฉบับหนึ่งใช้สำหรับกิจการค้าประเภทเดียวและสำหรับสถานที่แห่งเดียวถ้าประกอบกิจการค้า ซึ่งกำหนดให้ควบคุมหลายประเภทในขณะและสถานที่เดียวกันให้เรียกเก็บค่าธรรมเนียมในประเภทที่มีอัตราสูงเต็มอัตราแต่ประเภทเดียวประเภทอื่นให้เก็บเพียงกึ่งอัตราบรรดาค่าธรรมเนียมและค่าปรับตามข้อบัญญัตินี้ให้เป็นรายได้ของราชการส่วนท้องถิ่นข้อ ๘ ให้ยกเลิกความในข้อ ๑๕ของข้อบัญญัติองค์การบริหารส่วนตำบลเขาดิน เรื่อง การควบคุมกิจการที่เป็นอันตรายต่อสุขภาพพ.ศ. ๒๕๕๗ และให้ใช้ความดังต่อไปนี้แทนข้อ ๑๕ การต่อใบอนุญาตจะต้องยื่นคำขอต่อเจ้าพนักงานท้องถิ่นตามแบบกอ. ๓ก่อนใบอนุญาตสิ้นอายุเมื่อได้ยื่นคำขอพร้อมกับชำระค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ให้ต่ออายุใบอนุญาตข้อ ๙ ให้ยกเลิกความในข้อ ๑๖ ของข้อบัญญัติองค์การบริหารส่วนตำบลเขาดินเรื่อง การควบคุมกิจการที่เป็นอันตรายต่อสุขภาพ พ.ศ. ๒๕๕๗และให้ใช้ความดังต่อไปนี้แทนข้อ ๑๖ ในกรณีผู้รับใบอนุญาตไม่ประสงค์จะประกอบกิจการต่อไปให้ยื่นคำร้องขอบอกเลิกกิจการต่อเจ้าพนักงานท้องถิ่นตามแบบ กอ. ๔ข้อ ๑๐ ให้ยกเลิกความในข้อ ๒๐ของข้อบัญญัติองค์การบริหารส่วนตำบลเขาดิน เรื่องการควบคุมกิจการที่เป็นอันตรายต่อสุขภาพ พ.ศ. ๒๕๕๗ และให้ใช้ความดังต่อไปนี้แทนข้อ ๒๐ ผู้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการหากฝ่าฝืนมีโทษปรับไม่เกินห้าร้อยบาทข้อ ๑๑ให้ยกเลิกแบบพิมพ์ต่าง ๆ ท้ายข้อบัญญัติองค์การบริหารส่วนตำบลเขาดิน เรื่องการควบคุมกิจการที่เป็นอันตรายต่อสุขภาพ พ.ศ. ๒๕๕๗ และให้ใช้แบบพิมพ์ต่าง ๆ ตามที่กำหนดไว้ท้ายข้อบัญญัตินี้แทนข้อ ๑๒ ให้ยกเลิกบัญชีอัตราค่าธรรมเนียมใบอนุญาตท้ายข้อบัญญัติองค์การบริหารส่วนตำบลเขาดินเรื่อง การควบคุมกิจการที่เป็นอันตรายต่อสุขภาพ พ.ศ. ๒๕๕๗และให้ใช้บัญชีค่าธรรมเนียมท้ายข้อบัญญัตินี้แทนข้อ ๑๓ ให้นายกองค์การบริหารส่วนตำบลเขาดินเป็นผู้รักษาการตามข้อบัญญัตินี้ประกาศณ วันที่ ๓ เมษายน พ.ศ. ๒๕๖๑บุญภาศซื่อตรงนายกองค์การบริหารส่วนตำบลเขาดินเอกสารแนบท้าย๑. บัญชีท้ายข้อบัญญัติองค์การบริหารส่วนตำบลเขาดินเรื่อง การควบคุมกิจการที่เป็นอันตรายต่อสุขภาพ (ฉบับที่ ๒) พ.ศ. ๒๕๖๐๒. แบบคำขอรับใบอนุญาตประกอบกิจการที่เป็นอันตรายต่อสุขภาพ(แบบ กอ.๑)๓. ใบอนุญาตประกอบกิจการ(แบบ กอ. ๒)๔. แบบคำขอต่ออายุใบอนุญาตประกอบกิจการที่เป็นอันตรายต่อสุขภาพ(แบบ กอ. ๓)๕. คำขออนุญาตต่างๆ (แบบ กอ. ๔)(ดูข้อมูลจากภาพกฎหมาย)พัชรภรณ์/จัดทำ๒๕ เมษายน ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๒๗ ง/หน้า ๑๐๕/๒๑ ธันวาคม ๒๕๖๑